ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1103/98

υποβολή: Panayotis Lambrias (PPE) προς την Επιτροπή

(8 Απριλίου 1998)

Θέμα: Κριτήρια επιλογής χώρου κατασκευής του τέταρτου Ευρωπαïκού σχολείου στις Βρυξέλλες-Berkendael

Η Βελγική κυβέρνηση επέλεξε να στεγάσει το τέταρτο Ευρωπαϊκό σχολείο - παράρτημα του Uccle - στον χώρο πλάι στις γυναικείες φυλακές του Berkendael τις οποίες έχει αποφασίσει να μετατρέψει σε κέντρο φυλάκισης δραστών σεξουαλικών εγκλημάτων.

Πέραν της ανεπάρκειας των προτεινόμενων κτιρίων και έλλειψης της αναγκαίας υποδομής για τα λεωφορεία του σχολείου και τα ιδιωτικά αυτοκίνητα των γονέων που θα οδηγούσαν σε κυκλοφοριακό χάος.

Eρωτάται η Επιτροπή τι άμεσα μέτρα προτίθεται να λάβει ώστε:

1. να εισακουσθεί η καθολική αντίδραση των γονέων του Ευρωπαϊκού σχολείου που εκφράσθηκε και με διαδήλωση έξω από το κτίριο Borchete (27.1.98) και να αποτραπεί η υλοποίση του σχεδίου Berkendael

2. να κοινοποιήσει σύσταση στις κυβερνήσεις των κρατών μελών για τους μη ενδεδειγμένους χώρους γειτνίασης σχολικών εγκαταστάσεων στους οποίους να περιλαμβάνονται φυλακές, αναμορφωτήρια και κέντρα αποτοξίνωσης που ασφαλώς διακινδυνεύουν την ψυχική ανάπτυξη ή και την σωματική ακεραιτότητα των μαθητών.

Απάντηση του κ.Liikanen εξ ονόματος της Επιτροπής

(25 Μαΐου 1998)

Τα δύο ευρωπαϊκά σχολεία, που λειτουργούν σήμερα στις Βρυξέλλες, είναι υπερπλήρη και χρειάζονται σημαντικά έργα ανακαίνισης.

Για την επίλυση των προβλημάτων αυτών, προβλέπεται να λειτουργήσει λίαν προσεχώς ένα νέο σχολείο στην πρωτεύουσα και έχουν ήδη εγκριθεί τα γενικά σχέδια για την ανακαίνιση των παλαιών χώρων.

Οι βελγικές αρχές πρότειναν στο Ανώτερο Συμβούλιο των Ευρωπαϊκών Σχολείων, τον αρμόδιο για τα σχολικά ιδρύματα διοργανικό οργανισμό, το πρώην athénée royal του Berkendael ως σχολείο προσωρινής στέγασης για να διευκολυνθεί η μερική μετακόμιση του σχολείου του Uccle κατά τη διάρκεια των έργων. Η προσφορά αυτή απερρίφθη προσφάτως από τον αντιπρόσωπο του Ανώτερου Συμβουλίου ενόψει της δυνατότητας έγκαιρης χρησιμοποίησης του νέου σχολείου από ένα μέρος των μαθητών του σχολείου του Uccle.

Η Επιτροπή, η οποία είναι μέλος του Ανώτερου Συμβουλίου, θα συνεχίσει να παρακολουθεί προσεκτικά την εξέλιξη της υπόθεσης και θα μεριμνήσει ώστε να εξασφαλιστεί η απρόσκοπτη λειτουργία των ευρωπαϊκών σχολείων.
ΓΡΑΠΤΗ ΕΡΩΤΗΣΗ E-1018/98

υποβολή: Rolf Berend (PPE) προς την Επιτροπή

(6 Απριλίου 1998)

Θέμα: Eνίσχυση της Βαïμάρης, πολιτιστικής πρωτεύουσας της Ευρώπης το έτος 1999

Η πόλη της Βαϊμάρης, στο ομόσπονδο κράτος της Θουριγγίας (Γερμανία), θα είναι το 1999 Πολιτιστική Πρωτεύουσα της Ευρώπης. Έως τώρα οι πολιτιστικές πρωτεύουσες της Ευρώπης εχρηματοδοτούντο από το πρόγραμμα "ΚΑΛΕΙΔΟΣΚΟΠΙΟ". Η Βαϊμάρη αποτελεί τώρα μιά ειδική περίπτωση, δεδομένου ότι το πρόγραμμα "ΚΑΛΕΙΔΟΣΚΟΠΙΟ" λήγει το 1998. Επικρατεί αβεβαιότητα σχετικά με τον τρόπο που θα ενισχυθεί η Βαϊμάρη, πολιτιστική πρωτεύουσα της Ευρώπης το 1999. Η πόλη της Βαϊμάρης και το κράτος της Θουριγκΐας πρέπει συντόμως να έχουν διευκρινίσεις σχετικά με αυτό το χρηματοδοτικό θέμα.

Με ποιό τρόπο και με ποιό ύψος πιστώσεων θα χρηματοδοτηθεί η Βαϊμάρη, ολιτιστική πρωτεύουσα 1999, στο πλαίσιο ενός προτύπου προγράμματος ή προβλέπεται μιά παράταση του προγράμματος "ΚΑΛΕΙΔΟΣΚΟΠΙΟ" αποκλειστικώς και μόνον για την περίπτωση αυτή;

Πότε πρέπει να υπολογίζει κανείς με τη λήψη μιάς οριστικής σχετικής απόφασης;

Απάντηση του κ.Oreja εξ ονόματος της Επιτροπής

(14 Μαΐου 1998)

Με την επιφύλαξη των τελικών αποφάσεων που θα ληφθούν για το θέμα αυτό από τα κοινοτικά όργανα και ιδίως από τις αρμόδιες για τον προϋπολογισμό αρχές, η Επιτροπή μπορεί να επιβεβαιώσει ότι προβλέπει να συνεχίσει, το 1999, την οικονομική ενίσχυση που κατά παράδοση χορηγείται από την Κοινότητα στην εκδήλωση "Πολιτιστική Πρωτεύουσα της Ευρώπης".

Όσον αφορά το πλαίσιο εντός του οποίου θα παρασχεθεί η εν λόγω κοινοτική συνεισφορά, η Επιτροπή προτίθεται να χορηγήσει τη σχετική χρηματοδότηση στο πλαίσιο των προπαρασκευαστικών ενεργειών του προγράμματος-πλαισίου για τον πολιτισμό που προετοιμάζεται από τις υπηρεσίες της Επιτροπή και το οποίο θα έπρεπε να υποβληθεί, τον Μάιο του 1998, στο Κοινοβούλιο και στο Συμβούλιο.

Η γνωστοποίηση του ακριβούς ποσού της κοινοτικής ενίσχυσης που χορηγείται στην "Πολιτιστική Πρωτεύουσα της Ευρώπης" πραγματοποιείται, συνήθως, κατά την έναρξη της διαδικασίας του προϋπολογισμού του σχετικού έτους. Έχοντας υπόψη τις δημοσιονομικές προοπτικές όσον αφορά τις πιστώσεις υπέρ του πολιτισμού, πρέπει εντούτοις να υπενθυμίσουμε ότι η κοινοτική ενίσχυση της εν λόγω εκδήλωσης θα έχει αναγκαστικά συμβολικό χαρακτήρα.
ΓΡΑΠΤΗ ΕΡΩΤΗΣΗ E-2393/98

υποβολή: John McCartin (PPE) προς την Επιτροπή

(27 Iουλίου 1998)

Θέμα: Αναπτυξιακή βοήθεια

Μπορεί η Επιτροπή να παράσχει στοιχεία όσον αφορά το συνολικό ύψος της αναπτυξιακής και επισιτιστικής βοήθειας (δημόσιας και ιδιωτικής) που τα μεμονωμένα κράτη μέλη της ΕΕ χορήγησαν σε αναπτυσσόμενες χώρες κατά τα τελευταία τρία χρόνια;

Απάντηση του κ.Pinheiro εξ ονόματος της Επιτροπής

(8 Σεπτεμβρίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-1704/98

υποβολή: Viviane Reding (PPE) προς την Επιτροπή

(29 Μαΐου 1998)

Θέμα: Κοινωνικός διάλογος στον τομέα των ταχυδρομείων και των τηλεπικοινωνιών

Σε ένα σχέδιο ανακοίνωσης για την "προσαρμογή και προώθηση του κοινωνικού διαλόγου σε κοινοτικό επίπεδο", η Επιτροπή σκοπεύει, από ό,τι φαίνεται, να αντικαταστήσει τις Επιτροπές Ίσης Εκπροσώπησης στις οποίες μετέχουν εργοδότες και συνδικάτα ενός συγκεκριμένου τομέα, εν προκειμένω του τομέα των ταχυδρομικών υπηρεσιών και των τηλεπικοινωνιών, από μία ευρύτερη δομή διαλόγου, πέραν των τομεακών συνόρων.

Μπορεί η Επιτροπή να μας επιβεβαιώσει αυτές τις πληροφορίες;

Μπορεί η Επιτροπή να μας εξηγήσει τους λόγους που την οδηγούν να ανατρέψει μία δομή που -σύμφωνα με τους εργοδότες και τα συνδικάτα- έχει δώσει θετικά αποτελέσματα μετά από την πρόσφατη δημιουργία της (1994 για την επιτροπή ταχυδρομικών υπηρεσιών και τηλεπικοινωνιών).

Πώς δικαιολογεί η Επιτροπή τη δημιουργία μιας ευρύτερης δομής, η οποία θα εξετάζει ταυτόχρονα προβλήματα που μπορούν να διαφέρουν σημαντικά από τον έναν τομέα στον άλλον;

Γιατί η Επιτροπή δεν αντιμετωπίζει, αντιθέτως, τη δημιουργία άλλων επιτροπών ίσης εκπροσώπησης σε άλλους τομείς, λαμβάνοντας υπόψη τα θετικά αποτελέσματα των ήδη υπαρχουσών δομών;

Απάντηση του κ.Flynn εξ ονόματος της Επιτροπής

(3 Ιουλίου 1998)

Στην ανακοίνωση της Επιτροπής με τίτλο "Να προσαρμόσουμε και να προωθήσουμε τον κοινωνικό διάλογο στο κοινοτικό επίπεδο"(1) που εγκρίθηκε στις 20 Μαΐου 1998, δεν προβλέπεται αντικατάσταση των ισομερών επιτροπών από πλατιές δομές. Αντίθετα η Επιτροπή προτίθεται να διατηρήσει και μάλιστα να την ενισχύσει την κλαδική διάσταση στο πλαίσιο των νέων επιτροπών του κλαδικού διαλόγου.

Αυτή η πρόταση σκοπεύει να εξασφαλίσει έναν κλαδικό κοινωνικό διάλογο πιο αποτελεσματικό, πιο εύκαμπτο και με μεγαλύτερη ευθύνη που ανατίθεται στους κοινωνικούς εταίρους, με τήρηση της αρχής της αυτονομίας των κοινωνικών εταίρων.

(1) Έγγρ. COM(1998) 322.
ΓΡΑΠΤΗ ΕΡΩΤΗΣΗ E-1064/98

υποβολή: Glyn Ford (PSE) προς την Επιτροπή

(6 Απριλίου 1998)

Θέμα: Γεωργικές επιδοτήσεις για εκτροφή κυνηγόσκυλων

Θα μπορούσε να επιβεβαιώσει η Επιτροπή ότι δεν επιτρέπεται να χρησιμοποιούνται γεωργικές επιδοτήσεις για την εκτροφή κυνηγόσκυλων στην Ιρλανδία;

Aπάντηση του κ.Fischler εξ ονόματος της Επιτροπής

(29 Απριλίου 1998)

Στα πλαίσια της κοινοτικής πολιτικής για την αγροτική ανάπτυξη, η Επιτροπή ενθαρρύνει τα κράτη μέλη να χορηγούν ενισχύσεις προκειμένου να διευκολύνει τους αγρότες να διαφοροποιήσουν τη γεωργική παραγωγή τους και να στραφούν στην καλλιέργεια γεωργικών προϊόντων που δεν προορίζονται για τη διατροφή.

Στην περίπτωση της Ιρλανδίας, οι κοινοτικές ενισχύσεις δόθηκαν σε αγρότες και άλλους κατοίκους της υπαίθρου, προκειμένου να στραφούν προς την εκτροφή λαγωνικών σκύλων, στο πλαίσιο του επιχειρησιακού προγράμματος για την γεωργία, την αγροτική ανάπτυξη και τη δασοκομία, για την περίοδο 1994-1999. Διάφορα προγράμματα έλαβαν ενισχύσεις, συνολικού ύψους 870.000 ιρλανδικών λιρών, για τη βελτίωση της ποιότητας εκτροφής, καθώς και την εμπορία και την προώθηση.

Dεν υποβλήθηκαν αιτήσεις για κοινοτική χρηματοδότηση, ενώ έχει αποφασιστεί να αποσυρθούν τα μέτρα από το επιχειρησιακό πρόγραμμα.
ΓΡΑΠΤΗ ΕΡΩΤΗΣΗ E-0589/98

υποβολή: Mirja Ryynänen (ELDR) προς την Επιτροπή

(4 Μαρτίου 1998)

Θέμα: Ευρωπαïκό πλαίσιο για τις πιστοποιήσεις στο δασικό τομέα

Οι πιέσεις στην αγορά για θέσπιση συστημάτων πιστοποιήσεων στο δασικό τομέα ολοένα και αυξάνονται. Ο κίνδυνος που έχει ενσκήψει είναι να υποχρεωθούν λόγω του ανταγωνισμού τα κράτη μέλη της ΕΕ να υιοθετήσουν, όσο το δυνατόν συντομότερα, ένα σύστημα πιστοποιήσεων, το οποίο, αφενός, οδηγεί σε μονοπωλιακές καταστάσεις και, αφετέρου, δεν ενδείκνυται για όλες τις περιπτώσεις. Εάν υιοθετηθεί ένα τέτοιο σύστημα, ο δασικός τομέας της Ένωσης θα υστερεί έναντι των ανταγωνιστών της.

Στο ψήφισμά του σχετικά με τη στρατηγική για τον τομέα των δασών, το Ευρωπαϊκό Κοινοβούλιο καλεί την Επιτροπή να αναπτύξει ένα σύστημα πιστοποιήσεων το οποίο θα αναγνωρισθεί διεθνώς, θα είναι διαφανές, προαιρετικό και αμερόληπτο και, επιπλέον, θα λαμβάνει υπόψη του τις οικολογικές, βιολογικές και κοινωνικοοικονομικές ιδιομορφίες εκάστης χώρας, περιλαμβανομένων και των διαφόρων μορφών ιδιοκτησίας δασών. (έκθεση Thomas)

1. Πώς προτίθεται η Επιτροπή να επισπεύσει την καθιέρωση ενός συστήματος πιστοποιήσεων στα πρότυπα που προτείνει το Κοινοβούλιο, κατά τη διαμόρφωση του οποίου θα ληφθούν επαρκώς υπόψη οι απόψεις όλων των ενδιαφερομένων στο δασικό τομέα;

2. Προτίθεται η Επιτροπή να διασφαλίσει την καθιέρωση, υπό την αιγίδα της ΕΕ, ενός πλαισίου πιστοποιήσεων στο οποίο θα συμπεριληφθούν και θα λαμβάνονται εξ ίσου υπόψη τα θεσπισθέντα σε εθνικό επίπεδο συστήματα πιστοποιήσεων;

Απάντηση του κ.Fischler εξ ονόματος της Επιτροπής

(30 Απριλίου 1998)

Η Επιτροπή παρακολουθεί τις τρέχουσες εξελίξεις στο θέμα της πιστοποίησης των δασών, καθώς και τα θέματα που σχετίζονται με τις αγορές δασικών προϊόντων. Διατηρώντας ανοικτό διάλογο με όλους τους ενδιαφερόμενους φορείς η Επιτροπή μελετά την δυνατότητα, από πρακτικής και νομικής απόψεως, μίας ενδεχόμενης κοινοτικής πρωτοβουλίας στο θέμα αυτό και, ανάλογα με τα αποτελέσματα της αξιολόγησης αυτής, θα παρουσιάσει τις πλέον κατάλληλες προτάσεις στο πλαίσιο της απάντησής της στο ψήφισμα του Κοινοβουλίου για μια κοινοτική στρατηγική όσον αφορά τον δασικό τομέα.

Ο Αξιότιμος Βουλευτής παρακαλείται επίσης να ανατρέξει στην απάντηση που έδωσε η Επιτροπή στην γραπτή ερώτηση Ε-164/98 της κας Pollack όσον αφορά τα συστήματα πιστοποίησης δασών(1).

(1) EE C 310, 9.10.1998, 31.
ΓΡΑΠΤΗ ΕΡΩΤΗΣΗ E-0994/98

υποβολή: Phillip Whitehead (PSE) προς την Επιτροπή

(2 Απριλίου 1998)

Θέμα: Φαρμακευτικά προïόντα

Δύναται η Επιτροπή να παράσχει κατάλογο των συμμετεχόντων στη στρογγυλή τράπεζα με θέμα "Ολοκλήρωση της ενιαίας αγοράς φαρμακευτικών προϊόντων" προς αποτίμηση των ενεργειών που απαιτούνται για την επίτευξη εναρμονίσεως στις τιμές των φαρμακευτικών προϊόντων;

Επιπλέον, δύναται η Επιτροπή να δηλώσει εάν έχουν καθορισθεί κατευθυντήριες γραμμές ή διαδικασίες για να διευκολυνθεί το παράλληλο εμπόριο φαρμακευτικών προϊόντων;

Απάντηση του κ.Bangemann εξ ονόματος της Επιτροπής

(8 Μαΐου 1998)

Η δεύτερη στρογγυλή τράπεζα με θέμα "Ολοκλήρωση της ενιαίας φαρμακευτικής αγοράς" πραγματοποιήθηκε στη Φρανκφούρτη, στις 8 Δεκεμβρίου 1997. Εξέτασε τις ενέργειες που θα μπορούσαν να πραγματοποιηθούν για την ολοκλήρωση της ενιαίας αγοράς στον κλάδο αυτό. Κατάλογος των συμμετεχόντων αποστέλλεται κατευθείαν στο Αξιότιμο Μέλος και στη γραμματεία του Κοινοβουλίου.

Επιπροσθέτως ορισμένων αποφάσεων του Ευρωπαϊκού Δικαστηρίου σχετικά με τη χορήγηση αδειών και το χειρισμό ορισμένων φαρμακευτικών προϊόντων τα οποία κυκλοφορούν στο εμπόριο παραλλήλως, η Επιτροπή εξέδωσε ανακοίνωση σχετικά με τις παράλληλες εισαγωγές φαρμακευτικών ιδιοσκευασμάτων για τα οποία έχει ήδη χορηγηθεί άδεια εμπορικής κυκλοφορίας(1).

(1) COM(81)803 τελικό.
ΓΡΑΠΤΗ ΕΡΩΤΗΣΗ E-1183/98

υποβολή: Nikitas Kaklamanis (UPE) προς την Επιτροπή

(29 Απριλίου 1998)

Θέμα: Aπόρριψη Προγράμματος από την Ευρωπαïκή Επιτροπή

Η Ευρωπαϊκή Επιτροπή ενημέρωσε στις 18.2.1998 το "ΕΥΡΩΠΑΙΚΟ ΚΕΝΤΡΟ ΤΕΧΝΗΣ" (ΕUARCE) ότι η πρόταση που υπέβαλε στα πλαίσια του Προγράμματος "RAPHAEL" με τίτλο "Μελουργία και Ποίηση των Ορθόδοξων Αιώνων - Το Πατριαρχικό Ύφος της Βυζαντινής Ασματωδίας - Βυζαντινομουσική Λεξικογραφία", απερρίφθη από την D.G.X/C.4.

Αξίζει να σημειωθεί ότι η πρόταση ασχολείτο με την εξαιρετικά επίπονη και παγκοσμίως αναγνωρισθείσα και επαινεθείσα εργασία της ανακάλυψης και της ανάδειξης των αυθεντικών Κωδίκων της Βυζαντινής Ασματωδίας, η οποία τελεί υπό την Αιγίδα του Οικουμενικού Πατριάρχει κ. Βαρθολομαίου, ενώ το Κέντρο που την υπέβαλε είναι από τα σοβαρότερα της Ελλάδας, και ουδέποτε έχει επιβαρύνει τον Κοινοτικό Προϋπολογισμό. Η απόφαση της απόρριψης της πρότασης αυτής είναι εξαιρετικά περίεργη, ενώ εντύπωση προκαλεί και η ελλιπής τεκμηρίωσή της. Θα επιθυμούσα να πληροφορηθώ από την Ευρωπαϊκή Επιτροπή:

1. ποιεί είναι (λεπτομερώς και αναλυτικά) οι λόγοι της απόρριψης της παραπάνω πρότασης;

2. ποιά είναι τα ιδρύματα και τα κέντρα που χρηματοδοτήθηκαν κατά την επιλογή του Προγράμματος "RAPHAEL", από ποιές χώρες της ΕΕ προέρχονται, ποιά αντικείμενα αφορούσαν οι προτάσεις τους, και ποιά τα ακριβή ποσά του εδόθησαν;

Απάντηση του κ.Oreja εξ ονόματος της Επιτροπής

(28 Μαΐου 1998)

Η Επιτροπή πληροφορεί το Αξιότιμο Μέλος του Κοινοβουλίου ότι στα πλαίσια της δράσης του Raphael στην οποία το "Ευρωπαϊκό Κέντρο Τέχνης" υπέβαλε την πρότασή του, υποβλήθηκαν 511 σχέδια από τα οποία επιλέχθηκαν μόνο 43 λόγω κυρίως των πολύ περιορισμένων πόρων του προϋπολογισμού που διατίθενται για το πρόγραμμα Raphael. Αυτό επισημάνθηκε με σαφήνεια στην απάντηση της 18 Φεβρουαρίου 1998 που δόθηκε σε όλους τους μη επιλεγέντες υποψηφίους. Η επιλογή των σχεδίων έγινε βάσει των συστάσεων μιας ομάδας ανεξαρτήτων εμπειρογνωμόνων καθώς και και με την έγκριση της επιτροπής Raphael η οποία αποτελείται από αντιπροσώπους των εθνικών αρχών όλων των κρατών μελών.

Επιπλέον, σε πρόσφατη απάντηση (25 Μαρτίου 1998) σε διαμαρτυρία του αιτούντος κέντρου, η Επιτροπή εξήγησε ότι παρά τη θετική αξιολόγηση του εν λόγω σχεδίου από ομάδα ανεξαρτήτων εμπειρογνωμόνων, δεν ήταν δυνατή η χρηματοδότησή του, όπως και πολλών άλλων, λόγω των πολύ περιορισμένων διαθέσιμων πόρων.

Όσον αφορά τα επιλεχθέντα σχέδια και τα ποσά που χορηγήθηκαν στο καθένα από αυτά, τα σχετικά στοιχεία διαβιβάζονται απευθείας στο Αξιότιμο Μέλος και στη Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-1915/98

υποβολή: Jean-Antoine Giansily (UPE) προς την Επιτροπή

(9 Iουνίου 1998)

Θέμα: Η εκτέλεση του προϋπολογισμού 1998

Κατά τη δεύτερη ανάγνωση του σχεδίου προϋπολογισμού για το 1998 το Ευρωπαϊκό Κοινοβούλιο είχε εγκρίνει στις 18 Δεκεμβρίου 1997 την τροπολογία αριθ. 1 για τις "Πιστώσεις διοικητικής λειτουργίας" - Κεφάλαιο Α 11 "Προσωπικόν εν ενεργεία" με την οποία συμπληρώνεται ως εξής η υποσημείωση στη στήλη "Μόνιμες θέσεις που αφορούν τον Οργανισμό Εφοδιασμού": "Τα καθήκοντα του αναπληρωτή γενικού διευθυντή του Οργανισμού τα ασκεί ένας μόνιμος υπάλληλος βαθμού Α3 ο οποίος διορίζεται αναπληρωτής γενικός διευθυντής σύμφωνα με το άρθρο 53 της Συνθήκης περί ιδρύσεως της Ευρωπαϊκής Κοινότητας Ατομικής Ενέργειας".

Μπορεί η Επιτροπή στο πλαίσιο των καθηκόντων της για την εκτέλεση των αποφάσεων της αρμόδιας επί της του προϋπολογισμού αρχής να ανακοινώσει σε ποια ακριβώς ημερομηνία προέβη επισήμως σε αυτόν τον διορισμό;

Απάντηση του κ.Liikanen εξ ονόματος της Επιτροπής

(8 Ιουλίου 1998)

Πράγματι, τα καθήκοντα αναπληρωτή γενικού διευθυντή προβλέπονται στο κεφάλαιο VI (άρθρο 53) της συνθήκης Ευρατόμ, όπου ορίζεται ότι "Ο οργανισμός τελεί υπό τον έλεγχο της Επιτροπής, η οποία (...) διορίζει τον γενικό διευθυντή και τον αναπληρωτή γενικό διευθυντή του".

Η Επιτροπή σημειώνει ότι, από την υπογραφή της συνθήκης Ευρατόμ έως σήμερα, ο ρόλος του οργανισμού έχει μειωθεί σε βαθμό που ο πίνακας προσωπικού του αριθμεί μόνο 24 μόνιμες θέσεις, από τις οποίες 8 κατηγορίας Α.

Η θέση αναπληρωτή γενικού διευθυντή, που άλλωστε ποτέ δεν παρουσιάσθηκε στο οργανόγραμμα, θα έπρεπε να είχε δημιουργηθεί πριν η Επιτροπή κινήσει τη διαδικασία για την πλήρωσή της.

Μέχρι σήμερα, η Επιτροπή δεν έχει προβεί στην εν λόγω τροποποίηση του οργανογράμματος του οργανισμού.
ΓΡΑΠΤΗ ΕΡΩΤΗΣΗ E-1434/98

υποβολή: Daniel Varela Suanzes-Carpegna (PPE) προς την Επιτροπή

(11 Μαΐου 1998)

Θέμα: Ευρωπαïκή συνεργασία για την ανάπτυξη του τομέα της αλιείας τρίτων χωρών

Μπορεί η Επιτροπή να μας αναφέρει ποιές ήσαν οι 15 αναπτυξιακές δράσεις στον αλιευτικό τομέα που υλοποιήθηκαν στις παράκτιες δυτικοαφρικανικές χώρες, για τις οποίες διατέθηκαν περισσότεροι πόροι από τη ΓΔ VIII, καθώς και το ύψος της χρηματοδότησης που αντιστοιχεί στην κάθε μία από τις εν λόγω δράσεις;
ΓΡΑΠΤΗ ΕΡΩΤΗΣΗ E-1218/98

υποβολή: José García-Margallo y Marfil (PPE) προς την Επιτροπή

(29 Απριλίου 1998)

Θέμα: ΕΚΤ

Σύμφωνα με το άρθρο 109Α, παράγραφος 2, σημείο α) της ΣΕΕ η διεύθυνση της ΕΚΤ θα αποτελείται από τον πρόεδρο, έναν αντιπρόεδρο και ακόμη τέσσερα μέλη. Το σημείο β) αναφέρει ότι οι ανωτέρω θα διοριστούν με κοινή απόφαση από τις κυβερνήσεις των κρατών μελών σε επίπεδο αρχηγών Κρατών, υπό την υπόδειξη του Συμβουλίου και κατόπιν πρότερης γνωμοδότησης του Ευρωπαϊκού Κοινοβουλίου και του Συμβουλίου Κυβερνητών.

Ποιά έιναι η άποψη της Επιτροπής για το εξής θέμα: Προβλέπεται η συμμετοχή αντιπροσώπων από κράτη που δεν ανήκουν στην ΟΝΕ στη διεύθυνση της ΕΚΤ;

Απάντηση του κ.de Silguy εξ ονόματος της Επιτροπής

(11 Ιουνίου 1998)

Η εκτελεστική επιτροπή της Ευρωπαϊκής Κεντρικής Τράπεζας (ΕΚΤ) περιλαμβάνει τον πρόεδρο, τον αντιπρόεδρο της ΕΚΤ και τέσσερα άλλα μέλη. Μόνο υπήκοοι των συμμετεχόντων κρατών μελών μπορούν να είναι μέλη της εκτελεστικής επιτροπής.

Το διοικητικό συμβούλιο της ΕΚΤ περιλαμβάνει τα μέλη της εκτελεστικής επιτροπής και τους διοικητές των εθνικών κεντρικών τραπεζών των συμμετεχόντων κρατών μελών. Το διοικητικό συμβούλιο και η εκτελεστική επιτροπή αποτελούν τα αρμόδια όργανα για τη λήψη αποφάσεων της ΕΚΤ που διέπουν το Ευρωπαϊκό Σύστημα Κεντρικών Τραπεζών (ΕΣΚΤ).

Το γενικό συμβούλιο είναι το τρίτο όργανο για τη λήψη αποφάσεων της ΕΚΤ. Αποτελείται από τον πρόεδρο, τον αντιπρόεδρο και τους διοικητές των εθνικών κεντρικών τραπεζών όλων των κρατών μελών. Οι αρμοδιότητες του γενικού συμβουλίου είναι κυρίως συμβουλευτικού χαρακτήρα. Το γενικό συμβούλιο αποτελεί το σύνδεσμο μεταξύ των κεντρικών τραπεζών των συμμετεχόντων και των μη συμμετεχόντων κρατών μελών.

Η συνθήκη ΕΚ και το καταστατικό της ΕΣΚΤ δεν εμποδίζουν τη συμμετοχή υπαλλήλων από τα κράτη μέλη pre-in.
ΓΡΑΠΤΗ ΕΡΩΤΗΣΗ P-1022/98

υποβολή: José Apolinário (PSE) προς την Επιτροπή

(26 Μαρτίου 1998)

Θέμα: Διαρθρωτικά Ταμεία και ιδιαίτερα απομεμακρυσμένες περιοχές

Η νέα Συνθήκη της Ένωσης - η Συνθήκη του Άμστερνταμ - ενσωματώνει στο κείμενό της την έννοια των ιδιαίτερα απομεμακρυσμένων περιοχών. Αναλύοντας την Agenda 2000 και τις διαθέσιμες πληροφορίες σύμφωνα με τους νέους κανονισμούς των διαρθρωτικών Ταμείων, διαπιστώνεται ότι η διάταξη αυτή της Συνθήκης δεν λαμβάνεται υπόψη στα κείμενα που προτείνονται από την Επιτροπή.

Ούτως εχόντων των πραγμάτων, ερωτώ την Επιτροπή με ποιό συγκεκριμένο τρόπο σκοπεύει να προσεγγίσει τα προβλήματα των ιδιαιτέρως απομεμακρυσμένων περιοχών και ειδικότερα των Αζορών και κατά πόσο συμφωνεί ότι ενόψει της ολοκλήρωσης της πρωτοβουλίας REGIS, οι προτάσεις κανονισμού που αφορούν τις ιδιαίτερα απομεμακρυσμένες περιοχές δεν λαμβάνουν επαρκώς υπόψη τις περιοχές αυτές.

Απάντηση της καςWulf-Mathies εξ ονόματος της Επιτροπής

(23 Απριλίου 1998)

Τόσο οι μελλοντικές διατάξεις της συνθήκης του Άμστερνταμ στο νέο άρθρο 227, παράγραφος 2 όσο και το πρόγραμμα εργασίας 2000(1) και τέλος οι προτάσεις της Επιτροπής που αφορούν τους νέους κανονισμούς των διαρθρωτικών ταμείων, αποδίδουν ιδιαίτερη σημασία και μάλιστα ειδική σημασία στις άκρως απομακρυσμένες περιοχές εντάσσοντάς της στο νέο στόχο 1.

Όσον αφορά τα μέτρα που έχουν εφαρμοστεί μέχρι στιγμής στο πλαίσιο του REGIS I και ΙΙ, η Επιτροπή προτίθεται να τα εντάξει στον προγραμματισμό που αφορά τον στόχο 1, σε ένα πλαίσιο συγκέντρωσης των θεμάτων με στόχο τη διαχειριστική και διοικητική απλοποίηση και τέλος τη μεγαλύτερη αποτελεσματικότητα των μέτρων.

Πράγματι, όπως προτάθηκε στο νέο γενικό κανονισμό για τα διαρθρωτικά ταμεία(2), άρθρο 19, και να εξασφαλισθεί η συνέχιση της προσπάθειας συνοχής και η ενίσχυση της βιωσιμότητας και του καινοτόμου χαρακτήρα των μελλοντικών κοινοτικών πρωτοβουλιών, η Επιτροπή προτίθεται να επικεντρώσει την δράση της μόνο σε τρία θέματα κοινού ενδιαφέροντος: την διασυνοριακή, διακρατική και διαπεριφερειακή συνεργασία, την αγροτική ανάπτυξη και τους ανθρώπινους πόρους σε ένα πλαίσιο ισότητας των ευκαιριών.

(1) έγγρ. COM(97)2000 τελικό.

(2) έγγρ. COM(1998) 131 τελικό.
ΓΡΑΠΤΗ ΕΡΩΤΗΣΗ E-1219/98

υποβολή: José García-Margallo y Marfil (PPE) προς την Επιτροπή

(29 Απριλίου 1998)

Θέμα: EKT

Σύμφωνα με το άρθρο 109Α, παράγραφος 2, σημείο α) της ΣΕΕ η διεύθυνση της ΕΚΤ θα αποτελείται από τον πρόεδρο, έναν αντιπρόεδρο και ακόμη τέσσερα μέλη. Το σημείο β) αναφέρει ότι οι ανωτέρω θα διοριστούν με κοινή απόφαση από τις κυβερνήσεις των κρατών μελών σε επίπεδο αρχηγών Κρατών, υπό την υπόδειξη του Συμβουλίου και κατόπιν γνωμοδότησης του Ευρωπαϊκού Κοινοβουλίου και του Συμβουλίου των Διοικητών.

Ποιά έιναι η άποψη της Επιτροπής για το εξής θέμα: Πώς θα μπορούσε να υλοποιηθεί η εν λόγω εκλογή κατά τρόπο ώστε να εκλέγονται οι κατάλληλοι υποψήφιοι και να τηρείται ισορροπία όσον φορά τις εθνικότητες;

Απάντηση του κ.de Silguy εξ ονόματος της Επιτροπής

(11 Ιουνίου 1998)

Η συνθήκη ΕΚ προβλέπει ότι τα μέλη της εκτελεστικής επιτροπής θα διοριστούν μεταξύ προσώπων αναγνωρισμένου κύρους και επαγγελματικής πείρας σε νομισματικά και επαγγελματικά θέματα με κοινή συμφωνία των κυβερνήσεων των κρατών μελών στο επίπεδο των αρχηγών κρατών και κυβερνήσεων.

Η διαδικασία για τον διορισμό ξεκινά με πρόταση του Συμβουλίου. Στην πρότασή του το Συμβούλιο λαμβάνει υπόψη ότι οι υποψήφιοι πρέπει να είναι πρόσωπα αναγνωρισμένου κύρους και επαγγελματικής πείρας σε νομισματικά και επαγγελματικά θέματα. Πραγματοποιούνται διαβουλεύσεις με το Ευρωπαϊκό Κοινοβούλιο και το διοικητικό συμβούλιο της Ευρωπαϊκής Κεντρικής Τράπεζας (ΕΚΤ) για την πρόταση του Συμβουλίου. Για την εγκαθίδρυση της ΕΚΤ, δηλαδή κατά το διορισμό της πρώτης εκτελεστικής επιτροπής, το Ευρωπαϊκό Νομισματικό Ίδρυμα (ΕΝΙ) αναλαμβάνει το ρόλο του διοικητικού συμβουλίου της ΕΚΤ (άρθρο 109 Α, παράγραφος 2 της συνθήκης ΕΚ, άρθρο 50 του καταστατικού του Ευρωπαϊκού Συστήματος Κεντρικών Τραπεζών (ΕΣΚΤ)). Για την καταλληλότητα των υποδειχθησομένων προσώπων έναντι των προαναφερθέντων κριτηρίων γνωμοδοτούν τόσο το Ευρωπαϊκό Κοινοβούλιο όσο και το διοικητικό συμβούλιο του ΕΝΙ και το συμβούλιο διοικητών της ΕΚΤ.

Η Επιτροπή δεν αναμειγνύεται επισήμως στη διαδικασία αυτή.

Θα πρέπει να σημειωθεί ότι, κατά τη συνεδρίασή τους στις 2 Μαΐου 1998, οι αρχηγοί κρατών και κυβερνήσεων δήλωσαν ότι θα δώσουν, στις αποφάσεις που θα κληθούν να λάβουν βάσει του άρθρου 109 Α, παράγραφος 2, της συνθήκης ΕΚ, την επιθυμητή βαρύτητα και προσοχή, σύμφωνα με μια ισορροπημένη κυκλική εναλλαγή, στις προτάσεις διορισμού που θα πραγματοποιήσουν τα κράτη μέλη των οποίων κανείς υπήκοος δεν είναι μέλος της εκτελεστικής επιτροπής, βάσει του άρθρου 50 των καταστατικών του ΕΣΚΤ.